Frontier River Resort | LekkeSlaap
Frontier River Resort bied tent-chalets met selfsorggeriewe en is net 6 km vanaf die Vioolsdrift-grenspos op die oewers van die Oranjerivier in die Noord-Kaap geleë. Die chalets is ideaal vir reisigers wat luukse tentgeriewe in 'n rustige omgewing wil beleef.
Die oord is op 'n heuwel en bied verblyf in 6 luukse safari-tente, wat gestruktureerde, vrystaande tente is. Daar is 5 dubbelchalets wat elk plek vir 2 gaste het, en 1 chalet met plek vir 'n gesin van 4. Elke tent het 'n en suite-badkamer met 'n stort, toilet en wasbak. Elke tent het lugversorging en 'n yskassie.
Gaste deel die gebruik van 2 gemeenskaplike boma-kombuise wat elk 'n ingeboude braai, oond, stoof, werksoppervlakte en 'n dubbelwasbak het, sowel as bankies en 'n tafel. Daar is ook 'n Tiki-kroeg, en vermaakarea op die dek wat 180°-uitsigte oor die Oranjerivier bied. Daar is ook 'n swembad.
Gaste kan ontbyt en 'n tradisionele braai-aandete bestel. Braaipakke, hout, water, basiese proviand, ys en koeldrank is ook te koop. Al die doendinge in die omgewing maak dit 'n ideale wegbreek-bestemming vir paartjies, gesinne en vriende wat smag na kalmte en 'n bietjie die omgewing wil verken. Die oord is 25 km van die toegangspoort tot die Richtersveldt en die N7, Vioolsdrift-grenspos op pad Namibië toe.